stanford-oval/wikipedia huggingface dataset:
סהרה הספרדית
הערות שוליים

1 2 3  רוברט רזטה, סהרה המערבית וחלוצי מרוקו (Paris: Nouvelles Éditions Latines, 1975), עמ' 60.
↑  "Encuentro con Premiados SGE 2007". Sociedad Geográfica Española. אורכב מ-המקור ב-29 בספטמבר 2011. {{cite web}}:  (עזרה)
↑  פואד עמון, Separate Opinion of Vice-President Ammoun, בית הדין הבין-לאומי לצדק, 1975, עמ' 79.
↑  פואד עמון, Separate Opinion of Vice-President Ammoun, בית הדין הבין-לאומי לצדק, 1975, עמ' 81.
↑  סוארס, דייוויד (21 באוקטובר 2016). "The Western Sahara and the Search for the Roots of Sahrawi National Identity": 16–17. doi:10.25148/etd.FIDC001212. {{cite journal}}:  (עזרה); Cite journal requires |journal= (עזרה)
↑  ""Opération Écouvillon" : Dernière tentative coloniale pour en finir avec l'Armée de libération marocaine ?". yabiladi.com (בצרפתית). נבדק ב-2021-06-15.
↑  אברארד, קאמייה. "" L'Opération " Ecouvillon " (1957-1958) et la mémoire des officiers sahariens : entre contre-discours colonial et sentiment national en Mauritanie ", in G. Cattanéo (dir.) Guerre, mémoire et identité, Paris, Nuvis, 2014, עמ' 83–107" (בצרפתית). {{cite journal}}: Cite journal requires |journal= (עזרה)
↑  ברקטיב, R. (2014). Self-Determination and Secession in Africa: The Post-Colonial State. Routledge Studies in African Development. Taylor & Francis. p. 260. ISBN 978-1-317-64969-4. נבדק ב-2022-03-02.
↑  אריק ינסן, Western Sahara: Anatomy of a Stalemate, עמ' 17.
↑  סיימון, סוון (2014). "Western Sahara". Self-Determination and Secession in International Law. OUP Oxford. p. 262. ISBN 978-0-19-100691-3. נבדק ב-2022-03-08. To sum up the legal status: Western Sahara is not a part of Morocco and Morocco has no legal title or claim to the territory. Since the annexation is illegal, it is null and void, and Morocco is therefore, legally speaking, an occupying power. Morocco has an obligation to respect the right of the people of Western Sahara according to the law of occupation and to end its illegal annexation and occupation of Western Sahara.
↑  "Western Sahara's stranded refugees consider renewal of Morocco conflict". הגרדיאן. 6 בינואר 2015. {{cite web}}:  (עזרה)
↑  "Mixed Reviews for Morocco as Fourth Committee Hears Petitioners on Western Sahara, Amid Continuing Decolonization Debate". un.org. 10 באוקטובר 2018. {{cite web}}:  (עזרה)
| --- | --- |
בקרת זהויות :  NLI: 987007550225805171  GND: 4079248-1  LCCN: n79100573  SUDOC: 027302784  VIAF: 1146285271115370656   WorldCat (עם VIAF): 1146285271115370656 
מבצר וייה סיסנרוס, 1930 או 1931
צריפים ספרדיים בלעיון, 1972
משפחה סהארווית בסהרה הספרדית, שנות ה-70 של המאה ה-20.
בול דואר משנת 1924.
סולטאן (תרנגול)

| --- | --- |

 מיון
 משפחה:  פסיוניים
 מין:  תרנגול בנקיבה
 שם מדעי:  Gallus gallus
סולטאן הוא גזע תרנגול מבוית. מקור השם, כפי הנראה, הוא מן הניצוי המפותח של ראשו, המזכיר טורבן של סולטאן.
היסטוריה

במקור, גידולו העיקרי היה בטורקיה תחת השם "עוף הסולטאן". בשנת 1854 הופיע באנגליה, וב-1874 התקבל באופן רשמי כגזע בתקן האמריקאי לעופות.
מראה

מראו ססגוני ביותר והוא מתפאר בניצוי מרשים. ישנם שלושה מופעי צבעים לגזע: לבן, כחול ושחור. המופע הלבן הוא הנפוץ ביותר.
תועלת לאדם

לגזע אין כיום שימוש תעשייתי והוא משמש בעיקר כעוף נוי לגידול ביתי ולהצגה בתערוכות.
סוגי זרימה

משוואות הזרימה במכניקת הזורמים ובפרט בהידרודינמיקה הן משוואות לא ליניאריות ולכן כמעט בלתי אפשרי לפתור אותן בצורה אנליטית. בעזרת אנליזה ממוחשבת, ניתן להגיע לפתרון מספרי של בעיות מסוימות, אך לא מדובר בפתרון מדויק של המשוואות. חקר הזורמים החל מאות שנים לפני שהומצאו מחשבים ולכן היה צורך למצוא דרך נוחה יותר להגיע לפתרון לפחות מקורב של המשוואות. לצורך כך, נעשית הפרדה בין משטרי זרימה שונים. הסיווג של זרימה לקטגוריות מסוימות מאפשרת להניח הנחות לגבי משוואות נאוויה-סטוקס ובמקרים מסוימים מאפשרת מציאת פתרון אנליטי למשוואות או מקל על מציאת פתרון מקורב. בערך זה נחלק את הזרימה לפי שמונה קטגוריות שונות, אם כי קיימות חלוקות נוספות.
מספר הממדים

במכניקה קלאסית, המרחב בו מתבצעת התנועה הוא מרחב תלת-ממדי. אמירה זו נכונה גם למכניקת הזורמים, עם זאת, במקרים מסוימים ניתן לבצע הנחות סימטריה ולתאר את הזרימה במספר ממדים קטן יותר. כדוגמה, זרימת הלה-שו היא זרימה דו־ממדית, מאחר שניתן למצע את הזרימה בכיוון  z.
לעיתים, מערכת בעלת גאומטריה זהה יכולה במקרים מסוימים להיות מתוארת באופן חד-ממדי, במקרים אחרים נדרש תיאור דו־ממדי ובמקרים אחרים נדרש תיאור תלת־ממדי מלא של המערכת. לדוגמה עבור זרימה בצינור בעל חתך עגול - כאשר הצמיגות גבוהה הזרימה תהיה שכבתית (ראה בהמשך), ומטעמי סימטריה הזרימה תהיה תלויה רק במרחק ממרכז הצינור ובמרחק לאורך הצינור, כלומר ניתן לבצע תיאור דו־ממדי של הזרימה. עבור צמיגות נמוכה יותר, מספר ריינולדס של הזרימה גבוה יותר, והזרימה תהפוך לטורבלנטית, במצב זה המערכת דורשת תיאור תלת־ממדי מלא. כאשר מקטינים עוד את הצמיגות, שכבת הגבול (בה מתקיימת זרימה טורבלנטית) הקרובה לשפת הצינור קטנה, ולמעט שכבת הגבול הזרימה לרוחב חתך הצינור מתבצעת במהירות אחידה. במצב כזה, ניתן לתאר את מהירות הזרימה באמצעות משתנה חד־ממדי המתאר את המרחק לאורך הצינור.
זרימה אחידה

זרימה אחידה היא זרימה בה כל השדות המתארים את הזרימה (מהירות, צפיפות ולחץ) לא תלויים במיקום במרחב. זרימה אחידה יכולה להיות קבועה או לא קבועה. בזרימה אחידה, קווי הזרימה הם קווים ישרים ומקבילים. המצב של זרימה אחידה הוא מצב לא מעניין במיוחד, מאחר שפתרון משוואות התנועה במצב זה הוא טריוויאלי, והמצב הוא מצב אידיאלי שכמעט לא קיים במערכות מציאותיות. דוגמה לזרימה אחידה היא זרימה בצינור מאוזן (כלומר צינור בו כוח הכבידה לא משפיע על הזרימה) במצב בו ניתן להזניח אפקטי הצמיגות (לדוגמה בזרימה של גז).
במקרים רבים מניחים שחלק מהשדות המתארים את הזרימה הם שדות אחידים אולם לא כל השדות, בפרט במקרים רבים מניחים ששדה הצפיפות הוא שדה אחיד. מצב כזה לא ייקרא זרימה אחידה.
זרימה קבועה (תמידית) וזרימה לא קבועה (לא תמידית)

זרימה קבועה (תמידית) היא זרימה בה כל השדות המתארים את הזורם (בגישה האוילרית) לא תלויים בזמן. בזרימה כזו, אם "נצלם" את הזורם ברגעים שונים, נראה את אותה התמונה. זרימה כזו נוחה לטיפול מכיוון שכל האיברים התלויים בזמן - או איברים הנגזרים לפי הזמן - מתאפסים. כלומר  {\frac {\partial }{\partial t}}=0 לכל תכונה בשדה. בזרימה אידיאלית (ראה להלן) קבועה מתקיימת משוואת ברנולי. חלק גדול מהבעיות בהידרודינמיקה יכולות להיפתר תחת ההנחה של זרימה קבועה. לדוגמה, זרימה שכבתית בצינור שאיננה מושפעת משלב פתיחת וסגירת הברז (או הפעלת המשאבה) והזרימה מסביב לכנף במהלך טיסה (בשלב ההאצה של המטוס הזרימה איננה קבועה).
זרימה לא קבועה היא זרימה בה קיימים שדות התלויים בזמן. בפרט, כל זרימה טורבלנטית (ראה להלן) היא זרימה לא קבועה.
זרימה אידיאלית, זרימה צמיגה וזרימת סטוקס

זרימה אידיאלית היא זרימה בה ניתן להזניח את התנגדותו של הזורם למאמצי גזירה. זרימה כזו מתוארת על ידי משוואות אוילר. בזרימה צמיגה לא ניתן להזניח את הצמיגות, ולכן נדרש להוסיף איבר דיפוזיה מהצורה  \mu \nabla ^{2}\mathbf {u}  למשוואת התנע ואיבר דיסיפציה למשוואת האנרגיה. לעיתים (כמו בפיתוח משפט קוטה-ז'וקובסקי באווירודינמיקה) הצמיגות משפיעה רק על שכבת הגבול והזרימה יכולה להיות מתוארת כזרימה אידיאלית מחוץ לשכבה זו.
זרימת סטוקס היא זרימה בה ההתנגדות למאמצי גזירה גדולה בהרבה מהאינרציה, כך שאיברי האינרציה במשוואות נאוויה סטוקס יכולים להיות מוזנחים והזרימה מתוארת על ידי משוואות סטוקס. בניגוד למשוואות נאוויה סטוקס, משוואות סטוקס עבור זורם לא דחיס הן משוואות ליניאריות הניתנות לפתרון אנליטי בפורמליזם של פונקציות גרין. מאפיין נוסף של זרימת סטוקס הוא סימטריה בזמן בהחלפת כיוון המאמצים החיצוניים.
זרימה לא דחיסה וזרימה דחיסה

זרימה בלתי דחיסה היא זרימה בה כל אלמנט זורם שומר על צפיפותו המקורית במהלך הזרימה. בתיאור מתמטי זרימה בלתי-דחיסה היא זרימה בה  {\frac {D\rho }{Dt}}=0 כאשר  \rho  היא צפיפות הנוזל והנגזרת היא נגזרת חומרית. ניתן להוכיח כי בזרימה בלתי דחיסה דיברגנץ שדה המהירות מתאפס -  \nabla \cdot \mathbf {u} =0.
זרימה דחיסה היא זרימה בה אלמנטי זורם יכולים לשנות את צפיפותם. יש לשים לב כי זרימה בלתי דחיסה איננה בהכרח קובעת ששדה הצפיפות הוא אחיד. לדוגמה, באי יציבות ריילי-טיילור זורם כבד מונח מעל זורם קל, אי היציבות גורמת לזורם הכבד ליפול באותו הזורם הקל יצוף מעליו. מצב זה יכול להתרחש גם באופן בלתי-דחיס, ושדה הצפיפויות בה איננו אחיד.
זרימה אי רוטציונית וזרימה רוטציונית

זרימה אי רוטציונית (=זרימה חסרה ערבוליות) היא זרימה בה הערבוליות שווה לאפס. כלומר מתקיים:  {\vec {\nabla }}\times \mathbf {u} =0. זרימה זו היא זרימה פוטנציאלית, כך שקיים פוטנציאל סקלרי  \phi  המקיים  \mathbf {u} ={\vec {\nabla }}\phi , קיום הפוטנציאל יכול לפשט רבות את פתרון משוואות הזרימה. עבור זרימה אידיאלית אי רוטציונית ניתן לכתוב את משוואת ברנולי. במקרים רבים הערבוליות תהיה מרוכזת באזור מסוים, כשמחוצה לו הזרימה תהיה אי רוטציונית, לעיתים ניתן יהיה למצוא פוטנציאל עבור זרימה זו, אשר לא יהיה מוגדר עבור האזור בו הערבוליות שונה מאפס. כך לדוגמה במערבולת או בזרימה בקרבת טבעת מערבולת.
זרימה למינרית (ראה להלן) יכולה להיות רוטציונית. לדוגמה, הזרימה הלמינרית בתוך צינור בעל חתך מעוגל היא רוטציונית. זרימה טורבלנטית תמיד תהיה רוטציונית.
זרימה למינרית וזרימה טורבולנטית

האופי הלא ליניארי של איבר האינרציה במשוואות הזרימה גורם לאי יציבות מובנית במשוואות. איבר הצמיגות המופיע מרסן את אי היציבות. כדי שפתרון מסוים לקירוב מסוים של משוואות הזרימה יהיה הפתרון הנצפה בטבע, אין די בכך שהוא יפתור את המשוואה, אלא יש להראות שהפתרון יהיה יציב, כלומר שאם תוצג הפרעה קטנה לשדות בזמן מסוים, ההפרעה הזו תדעך כתלות בזמן. מאחר שאיבר הצמיגות הוא איבר המרסן את המשוואות, נצפה שעבור צמיגות גבוהה המשוואות יהיו יותר יציבות, ואילו בצמיגות נמוכה הזרימה תהיה פחות יציבה. המעבר בין זרימה יציבה לזרימה לא יציבה נקבע ביחס למספר ריינולדס של המערכת  Re={\frac {\rho \cdot v\cdot L}{\mu }}. זהו גודל חסר מימד התלוי בצפיפות הזורם, בצמיגות הזורם, במהירותו וביחידת אורך המאפיינת את המערכת. מספר ריינולדס גבוה מביא לזרימה לא יציבה, בעוד במספר ריינולדס נמוך הזרימה נוטה להיות יציבה. ההפרדה בין משטרי הזרימה השונים על פי ערך מסוים של מספר ריינולדס (משתנה בהתאם לסוג הבעיה) היא החלטה שרירותית למדי שנובעת מתוך הניסיון שנרכש, וערכים מקובלים נקבעו בהתאם לסוגי בעיות שונות (זרימה בצינור, מעל פלטה, עם או בלי מעבר חום, זרימה דו-פאזית וכו')
זרימה למינרית, היא סוג של זרימה יציבה, בה מתייחסים לזורם כאילו הוא עשוי משכבות דקות מאוד רבות, הנעות במקביל זו לזו וכל אחת מהן נעה בכיוון הזרימה של הזורם כולו. זרימה כזו מתארת את הזרימה בצינור או את הזרימה מעל פלטה דו־ממדית בזורם בעל צמיגות גבוהה. במצב כזה ניתן להניח הנחות לגבי הסימטריה של המערכת וכך להקל על פתרון משוואות התנועה.
זרימה טורבולנטית היא זרימה בלתי יציבה. במצב כזה לא ניתן להניח שהזרימה בכל נקודה במרחב מקבילה לכיוון הזרימה הכללי. זרימה טורבולנטית מאופיינת בערבוליות גבוהה ובכך שהזרימה תלויה בזמן ומשתנה במהירות. עם זאת, ניתן לתאר זרימה טורבולנטית כסכום של הזרימה הממוצעת וזרימה תונדת. הנחות מסוימות על מאפייני הזרימה התונדת מאפשרים לכתוב משוואות מקורבות לזרימה הממוצעת.
זרימה על-קולית וזרימה תת-קולית

כאשר הפרעה מסוימת נוצרת בתוך זורם היא מתקדמת בתוך החומר במהירות מסוימת התלויה בסוג הזורם ובתנאי הסביבה (הלחץ והצפיפות של הזורם), מהירות זו נקראת "מהירות הקול". כאשר גוף נע בתוך זורם (למשל מטוס, מכונית או אפילו אדם שהולך בתוך האוויר של הסביבה), הוא גורם להפרעה בזורם. הפרעה זו מתקדמת בתווך, בזרימה תת-קולית מהירותו של הגוף נמוכה ממהירות הקול בתווך בו הוא נמצא. במצב זה, ההפרעה מתקדמת לפני הגוף וגורמת לתנועה של מולקולות הזורם, כך שהן נעות ו"מפנות את המקום" בו הן נמצאות כך שכשהגוף מגיע לשם, יהיה לו מקום פנוי.
בזרימה על-קולית מהירות הגוף גדולה יותר ממהירות הקל בתווך. במצב כזה, עד לרגע הגעת הגוף למקום מסוים, אין למולקולות של התווך שום אפשרות "לדעת" שגוף מגיע ושהן "צריכות" לנוע משם על מנת לפנות את המקום. במקרה זה, נוצרת בקרבת הגוף המתקדם מעין קו גבול שכשהוא מגיע אל המולקולות, נותן להן תוך זמן קצר מכה מאוד חזקה כך שבבת אחת (ולא באופן הדרגתי כמו שקורה בהפרעה רגילה) המולקולות מפנות את מקומן. הגעת הגוף אל אזור שלא "מוכן" להגעתו גורמת לשינויים קיצוניים, כאשר הזורם עובר ממצב מנוחה למצב של מהירות גבוהה. מעבר זה גורם לעלייה בטמפרטורה ובלחץ.
ראו גם

מכניקת הזורמים
הידרודינמיקה
אווירודינמיקה
משוואות נאוויה-סטוקס
משוואת ברנולי
זרימה דו-ממדית
זורם מושלם
משוואות אוילר
משוואות סטוקס
זרימה דחיסה
זורם בלתי דחיס
ערבוליות
זרימה שכבתית
זרימה טורבולנטית
מספר ריינולדס
מהירות תת-קולית
מהירות על-קולית
זרימה שניונית
שדרת הערבולים של פון קרמן - זרימה טורבלנטית תמיד תהיה לא קבועה
סלט פסטה

| --- | --- |

 
 מאכלים
 סוג:  סלט, מנת פסטה 
 מרכיבים עיקריים:  פסטה 
 
סלט פסטה עם בשר עוף, חסילונים וירקות.
סלט פסטה בסגנון ניו אורלינס.
סלט פסטה (באנגלית: Pasta Salad) הוא סלט הכולל ירקות ופסטה (לרוב פסטה מסוג פנה או פסטה בצורת קונכיות) ולעיתים גם בשר (לרוב בשר עוף אך גם פירות ים) הסלט מוגש קר כשהוא מלווה ברוטב על בסיס חומץ, שמן או מיונז. סלט זה מוגש כמנה ראשונה או כמנה עיקרית.
הגשת פסטה קרה הייתה מקובלת במטבח האיטלקי, בעיקר בחודשי הקיץ, כאשר הפסטה לוותה ברוטב העשוי מעגבניות טריות קצוצות או ירקות לא מבושלים. סלט הפסטה עצמו פותח במטבח האמריקאי בראשית המאה ה-20, ומתכונים רבים פורסמו בספרי בישול ובמגזיני בישול בשנות ה-60. הסלט הפך פופולרי בשנות ה-80 בארצות הברית, כשבאזורים שונים התפתחו גרסאות שונות של הסלט, הכולל סוגי ירקות שונים, וסוגי גבינות. סלט פסטה מופיע כמעט בכל בר סלטים במסעדה אמריקאית.
סלט ניסואז

| --- | --- |

 
 מאכלים
 סוג:  סלט, מנת טונה 
 מוצא:  צרפת 
 מרכיבים עיקריים:  עגבנייה, צנון, פלפל, Olive de Nice, שום, טונה, שמן זית, ארטישוק, בצל ירוק, ביצה מבושלת, סלרי, עפיאן אירופי, עלי בייבי, בזיליקום 
 
סלט ניסואז (niçoise) או סלט בנוסח ניצה (בצרפתית: salade niçoise) הוא סלט מהמטבח הצרפתי האופייני לאזור העיר ניס כמשתמע משמו.
הסלט מבוסס על ירקות חיים, ביצים קשות, עפיאן, טונה כבושה או טרייה (נאה או צרובה) ושמן זית.
הסלט הקלאסי אינו מכיל ירקות מבושלים אך כיום מקובל להוסיף לו (בעיקר במסעדות) תפוחי אדמה מבושלים ושעועית ירוקה מבושלת.
אחד מאופני ההכנה:
שוטפים ומנקים את החסה מסוגים שונים.
שוטפים וחותכים את הפלפלים לקוביות קטנות.
שוטפים וחותכים את העגבניות לרבעים.
מוסיפים לסלט את העגבניות, הזיתים, הביצים הקשות, הטונה והעפיאן.
מכינים את הוויניגרט בשמן ובזיליקום, ויוצקים אותו על הסלט.
הערות שוליים

↑  LE JOURNAL DES FEMMES CUISINE, Salade niçoise
ערך זה הוא קצרמרבנושא מזון. אתם מוזמנים לתרום לוויקיפדיה ו.
סלט פירות

| --- | --- |

 
 מאכלים
 סוג:  סלט קינוח, fruit dish 
 מרכיבים עיקריים:  פרי 
 
סלט פירות
סלט פירות הוא מנה המורכבת ממגוון של פירות, בדרך כלל טריים, המוגשת עם סירופ או עם נוזלי הפירות עצמם. סלט הפירות יכול להיות מוגש כמתאבן, סלט קטן ליד הארוחה או קינוח. כשמוגש כמתאבן או כקינוח, סלט הפירות נקרא גם "קוקטייל פירות".
ישנם מספר מתכונים ביתיים לסלט פירות שכוללים מגוון של פירות, או שימוש ברוטב, במקום סירופ או נוזלי הפירות. גרסה אחת היא סלט פירות בסגנון וואלדורף, אשר בהכנתו משתמשים ברוטב על בסיס מיונז. במתכונים אחרים משתמשים בשמנת חמוצה, לבן או אפילו חרדל כרכיב עיקרי ברוטב. ברוז'אק, סלט פירות מלזי, משתמשים ברוטב חריף עם בוטנים וממרח חסילונים.
הגשת כוסות קטנות של סלט פירות כקינוח נפוצה בבתי ספר ציבוריים בארצות הברית. במקרים רבים זה הקינוח היחיד שמוצע לתלמידים.
ראו גם

אמברוזיה (קינוח)
סלט
קומפוט
נמרוד בוכמן

בחולצה האדומה במסגרת משחק בליגה לכדורגל חופים, נתניה 2008
נמרוד בוכמן (נולד ב-8 ביולי 1983) היה שוער נבחרת ישראל בכדורגל חופים וקבוצת "מסעדות אחלה" פתח תקווה אלופת הליגה הישראלית בכדורגל חופים. בוכמן הצטרף לקבוצה זו, לאחר שבשנים 2007 ו-2008 שיחק במדי קבוצת תל אביב. ב-2010 זכה בוכמן יחד עם קבוצת "קדמת עדן כפר סבא" באליפות המדינה בכדורגל חופים.
בוכמן השתתף במוקדמות אליפות אירופה בכדורגל חופים ביוון. כמו כן, השתתף במוקדמות אליפות העולם בקסטליון שבספרד (2009) שם רשם הופעות בכל 4 המשחקים של הנבחרת, שהעפילה לשמינית הגמר שם הודחה על ידי המארחת ספרד.
בוכמן שימש גם כשוער אס"א תל אביב בליגת הכדורגל באולמות וזכה עמה באליפות המדינה בליגת הכדורגל באולמות בשנת 2009 לאחר שנבחר למצטיין בסדרת הגמר. ואף השתתף עמה בליגת האלופות האירופאית באוסטריה.
ב-2010 זכה בוכמן יחד עם קבוצת אס"א תל אביב בדאבל בליגת הכדורגל באולמות לאחר זכייה בגביע ובאליפות המדינה.
פעילות ציבורית

בוכמן שימש כאחד מראשי מטה המאבק של אוהדי הפועל תל אביב נגד הריסת אולם אוסישקין והיה מראשי מטה המאבק של אוהדי הפועל תל אביב נגד בעלי הקבוצה, אלי טביב.
בבחירות לעיריית תל אביב-יפו שנערכו בשנת 2008, הוצב במקום ה-13 ברשימת "עיר לכולנו". בשנים 2010–2012 ריכז בוכמן את המטה הארצי של "פורום פעולה אזרחית" בראשות הרב מיכאל מלכיאור אשר הובילה את המאבק הציבורי להגדלת חלקו של הציבור בתגליות הגז הגדולות במה שידוע לציבור דרך ועדת ששינסקי. בהמשך הוביל הפורום את המאבק הציבורי נגד הריכוזיות במשק והמאבק על "קרן הדורות הבאים" אשר אמורה להבטיח כי הכספים שיגיעו מתגליות הגז העצומות יופנו למטרות של חינוך, רווחה, בריאות והגנה על הסביבה.
בקיץ 2011 היה בוכמן אחד מהפעילים הבולטים במסגרת המחאה החברתית.
חיים אישיים

בוכמן הוא אחיהם של הכדורסלנים יפתח וכרמל בוכמן. הוא בעל תואר שני בדיפלומטיה מאוניברסיטת תל אביב. נכון לשנת 2016, הוא חי בברלין.
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
סולט לייק סיטי סטארס

| --- | --- |

 מידע כללי
 תאריך ייסוד:  1997
 מדינה:  יוטה, ארצות הברית
 אולם ביתי:  מאבריק סנטר (12,500 מושבים)
 מיקום:  וסט ואלי סיטי, יוטה
 ליגה:  ליגת הפיתוח של ה-NBA
 אזור:  מערב
 בית:  הבית הדרום-מערבי
 בעלים:  יוטה ג'אז 
 צבעי תלבושת:  זהב, לבן, כחול
 תארים
 אליפות בשנת 2008
 https://saltlakecity.gleague.nba.com/
 
סולט לייק סיטי סטארס (באנגלית: Salt Lake City Stars) היא קבוצת כדורסל אמריקאית מסולט לייק סיטי, יוטה, המשחקת בליגת הפיתוח של ה-NBA. הקבוצה הוקמה בשנת 1997 כאיידהו סטמפיד (באנגלית: Idaho Stampede) ובשנת 2016 שינתה את שמה לסולט לייק סיטי סטארס. הקבוצה מסונפת לקבוצת ה-NBA יוטה ג'אז והם משחקים את משחקי הבית שלהם במאבריק סנטר בוסט ואלי סיטי, יוטה. הקבוצה זכתה באליפות אחת: ב-2008.
היסטוריה > כאיידהו סטמפיד

הקבוצה נוסדה ב-1997 בנמפה, איידהו, כחברה בליגת ה-CBA, בה סיימה כסגנית בעונת 2003/04, כשהפסידה לדקוטה וויזארדס. בסיום עונת 2005/06 הודיעה הקבוצה שתעבור לשחק בליגת הפיתוח של ה-NBA. בעונת 2007/08 סיימה הקבוצה במקום הראשון במערב, ניצחה את הלוס אנג'לס די-פנדרס 97-90 בחצי הגמר, בגמר גברה 2-1 בסדרה על אוסטין ספרס וזכתה באליפות הראשונה שלה. בעונה הבאה סיימו הסטמפיד במקום השני במערב אבל הפסידו בסיבוב הראשון לאותה אוסטין 119-116 בהארכה. מאז לא העפילה הקבוצה לפלייאוף במשך 9 עונות רצופות. ב-24 במרץ 2015 הודיעה קבוצת ה-NBA יוטה ג'אז כי היא רכשה את הזכויות על הסטמפיד, והפכה לקבוצת ה-NBA השמינית שבבעלותה קבוצת ליגת פיתוח, כשעד אז היו לה קשרים גם עם דנוור נאגטס, פורטלנד טרייל בלייזרס, סיאטל סופרסוניקס וטורונטו ראפטורס.
היסטוריה > כסולט לייק סיטי סטארס

הג'אז שינו את שם הקבוצה לסולט לייק סיטי סטארס. הקבוצה לא העפילה בשתי העונות הראשונות לפלייאוף, אך בעונת 2018/19 העפילה מהמקום השני בבית הדרום-מערבי והמקום ה-6 במערב. בסיבוב הראשון הפסידה הקבוצה לאוקלהומה סיטי בלו 118-113 והודחה. בעונת 2019/2020 סיימו הסטארס במקום הראשון במערב והשני בליגה כולה, אך העונה בוטלה בעקבות מגפת הקורונה בארצות הברית.
עונה אחרי עונה

| עונה | ליגה | בית/אזור | מיקום | נ | ה | % | פלייאוף |
| --- | --- | --- | --- | --- | --- | --- | --- |
איידהו סטאמפייד
| 1997/98 | CBA | נשיונל | 4 | 25 | 31 | 44.6% | הפסד בסיבוב הראשון (פורט ויין) 2-3 |
| 1998/99 | CBA | נשיונל | 4 | 25 | 31 | 44.6% | הפסד בסיבוב הראשון (סו פולס) 2-3 |
| 1999/00 | CBA | נשיונל | 5 | 19 | 37 | 33.9% |  |
| 2000/01 | CBA | נשיונל | 1 | 17 | 7 | 70.8% | הליגה נסגרה באופן זמני ולכן הופסקה העונה |
2001/02: לא שיחקה
| 2002/03 | CBA | נשיונל | 3 | 17 | 31 | 35.4% |  |
| 2003/04 | CBA | - | 2 | 34 | 14 | 70.8% | ניצחון בחצי הגמר (גארי) 3-1 הפסד בגמר הליגה (דקוטה) 132-129 |
| 2004/05 | CBA | מערב | 3 | 23 | 25 | 47.9% |  |
| 2005/06 | CBA | מערב | 3 | 25 | 23 | 52.1% | הפסד בטורניר הסבב 1-2 |
| 2006/07 | D-League | מערב | 1 | 33 | 17 | 66% | הפסד בחצי הגמר (קולורדו) 94-91 בהארכה |
| 2007/08 | D-League | מערב | 1 | 36 | 14 | 72% | ניצחון בחצי הגמר (לוס אנג'לס) 97-90 ניצחון בגמר הליגה (אוסטין) 2-1 |
| 2008/09 | D-League | מערב | 2 | 31 | 19 | 62% | הפסד בסיבוב הראשון (אוסטין) 116-119 בהארכה |
| 2009/10 | D-League | מערב | 6 | 25 | 25 | 50% |  |
| 2010/11 | D-League | מערב | 7 | 24 | 26 | 48% |  |
| 2011/12 | D-League | מערב | 8 | 21 | 29 | 42% |  |
| 2012/13 | D-League | מערב | 4 | 19 | 31 | 38% |  |
| 2013/14 | D-League | מערב | 4 | 24 | 26 | 48% |  |
| 2014/15 | D-League | מערב | 5 | 9 | 41 | 18% |  |
| 2015/16 | D-League | מערב/פאסיפי | 4 | 20 | 30 | 40% |  |
סולט לייק סיטי סטארס
| 2016/17 | D-League | מערב | 5 | 14 | 36 | 28% |  |
| 2017/18 | G League | דרום-מערבי | 4 | 16 | 34 | 32% |  |
| 2018/19 | G League | דרום-מערבי | 2 | 27 | 23 | 54% | הפסד בסיבוב הראשון (אוקלהומה) 113-118 |
| 2019/20 | G League | דרום-מערבי | 1 | 30 | 12 | 71.4% | העונה בוטלה בעקבות מגפת הקורונה |
| 2020/21 | G League | — | 17 | 4 | 11 | 26.7 |  |
| סה"כ עונה סדירה | סה"כ עונה סדירה | סה"כ עונה סדירה | סה"כ עונה סדירה | 532 | 573 | 48.1% |  |
| סה"כ פלייאוף | סה"כ פלייאוף | סה"כ פלייאוף | סה"כ פלייאוף | 10 | 13 | 43.5% |  |
נמרוד אנטל

| --- | --- |

 לידה:  30 בנובמבר 1973 (בן 50) ארצות הברית לוס אנג'לס, קליפורניה, ארצות הברית 
 מדינה:  הונגריה הונגריה
 מקום לימודים:  האוניברסיטה לתאטרון ולקולנוע (1995) 
 פרופיל ב-IMDb
 
נמרוד אנטל (בהונגרית: Nimród E. Antal; נולד ב-30 בנובמבר 1973) הוא במאי ושחקן קולנוע הונגרי-אמריקאי.
חייו

אנטל נולד בלוס אנג'לס, קליפורניה שבארצות הברית, להורים ממוצא הונגרי. בשנת 1991 עבר להתוגרר בהונגריה, שם החל ללמוד ולעסוק בקולנוע. הוא החל את דרכו בתעשייה כבמאי וידאו קליפים, בהם קליפ ללהקת הרוק ההונגרית "Warpigs" אשר עסק בעבודת מפקחי הכרטיסים של רכבת תחתית. הדבר נסך בו השראה ובעקבותיו הפיק את סרטו הראשון "קונטרול", אותו ביים. הסרט יצא לאקרנים ב-2003 וזכה בפרס "סרט הביכורים הטוב ביותר" בפסטיבל קאן ב-2004. ב-2005 שב לארצות הברית, בעקבות הצלחתו, לביים סרטים הוליוודים.
סרטו השני - "חדר פנוי", היה סרט אימה בכיכובם של קייט בקינסייל ולוק וילסון. הסרט עלה לאקרנים ב-2007 וזכה להצלחה בינונית ולסרט המשך אשר יצא ישירות ל-DVD.
סרטו הבא - "משוריין" (2009) היה סרט פעולה בכיכובם של מאט דילון וז'אן רנו ובהפקתו של סם ריימי. הסרט קיבל ביקורות שליליות ונכשל בקופות.
ב-2010 יצא סרט נוסף בבימויו - הטורפים - המשך לסרטי הטורף. ביים ב- 2013 את הסרט Metallica Through The Never.
ב-2023, יצא סרטו הבא "Retribution"; מותחן פשע בכיבובו של ליאם ניסן. כמו כן, ביים שני פרקים בעונתה הרביעית של הסדרה דברים מוזרים.
הערות שוליים

↑  פרטי הכנסות הסרט באקרנים באתר Box Office Mojo
| --- | --- |
בקרת זהויות :  PLWABN: 9810675016105606  BNE: XX4792822  BnF: cb15736967w (data)  GND: 141465565  ICCU: UBOV056143  ISNI: 0000 0001 2132 3093  LCCN: no2006133615  NKC: xx0152341  NLK: KAC201101575  NTA: 29876587X  SUDOC: 154803995  VIAF: 49554213   WorldCat (עם VIAF): 49554213 
ערך זה הוא קצרמרבנושא קולנוע. אתם מוזמנים לתרום לוויקיפדיה ו.
מקל הוקי קרח

סוגי מקלות הוקי, מקל למחליק (משמאל) ולשוער, נמדד בסנטימטר.
בראיין ראסט (ימני קיצוני) משתמש במקלו לחבוט את הדסקית לכיוון השער, והשוער בריידן הולטבי מחזיק מקל לשוער הרחב יותר בידו הימינית, בה הוא יכול לעצור את חבטתו של ראסט.
מקל הוקי קרח הוא פריט ציוד המשמש בהוקי קרח כדי לחבוט, להעביר ולשאת את הדסקית על פני הקרח. אורכם של מקלות הוקי קרח כ-150-200 ס"מ, מורכבים מפיר ארוך ודק עם שלוחה שטוחה בקצה אחד הנקרא להב. אורך המקלות של ליגת ההוקי הלאומית (NHL) הוא עד 160 ס"מ. הלהב הוא החלק במקל המשמש ליצירת קשר עם הדסקית, ואורכו בדרך כלל בין 25 ל-40 ס"מ. ממדי המקל יכולים להשתנות במידה רבה, מכיוון שהם בנויים בדרך כלל כך שיתאימו לגודלו ולהעדפותיו של שחקן מסוים. הלהב ממוקם בערך בזווית של 135 מעלות מציר הפיר, מה שמקנה למקל מראה חלקי בצורת האות L. מוט המקל קשיח למדי, אך מעט אלסטי כדי לשפר את ביצועי החבטה.
הלהב מעוקל מעט כדי לסייע בשליטה על הדסקית, במיוחד בירי. כיוון העקומה תלוי בצד הגוף עליו מניף השחקן את המקל.
לשוער יש מקל מעט שונה. החלק התחתון של המקל רחב יותר, הזווית קטנה יותר והלהב מעט מעוקל לכיוון המשחק, כדי לאפשר לשוער לאחוז אותו ביד אחת. מקלות שוער חדשים עשויים גם הם מאותה טכנולוגיה מורכבת המשמשת מקלות רגילים.